Document ID: 31979R1250

Komisijas Regula (EEK) Nr. 1250/79
(1979. gada 26. jūnijs),
ar ko paredz kompensācijas maksu par sēklām
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1971. gada 26. oktobra Regulu (EEK) Nr. 2358/71 par sēklu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 234/79 [2], un jo īpaši tās 6. panta 5. punktu,
tā kā Regulas (EEK) Nr. 2358/71 6. panta 3. punktā ir paredzēts, ka gadījumā, ja robežas franko piedāvājuma cena kopā ar muitas nodokļiem par sēklas kukurūzas hibrīdiem, kas ievesti no ārpus Kopienas valsts, ir zemāka nekā atbilstošā salīdzināmā cena, kompensācijas maksu uzliek hibrīda importam no attiecīgās valsts, ievērojot pienākumus, kuri ir saistoši saskaņā ar VVTT līgumu; tā kā šī kompensācijas maksa ir vienāda ar starpību starp salīdzināmo cenu un robežas franko piedāvājuma cenu kopā ar muitas nodokļiem;
tā kā salīdzināmās cenas sēklas kukurūzas hibrīdam par 1979./80. tirdzniecības gadu bija noteiktas Komisijas Regulā (EEK) Nr. 1249/79 [3];
tā kā robežas franko piedāvājuma cenas katrai cilmes vietas valstij nosaka, izmantojot visu pieejamo attiecīgo informāciju; tā kā šāda attiecīga informācija ir noteikta Komisijas Regulas (EEK) Nr. 1665/72 [4] 1. panta 1., 2. un 3. punktā; tā kā tās pašas regulas 3. pantā ir paredzēts, ka robežas franko piedāvājuma cenas katrai cilmes vietas valstij nosaka no attiecīgo produktu vislabvēlīgākajām iepirkuma iespējām, ko aprēķina saskaņā ar regulas 1. un 2. pantu; tā kā informācija par piedāvājumiem, kas ekonomiski neietekmē tirgu nenozīmīgo daudzumu dēļ, par kuriem tos sniedz, nav jāievēro, aprēķinot šo cenu;
tā kā, ievērojot Regulas (EEK) Nr. 1665/72 2. pantu, ir jāveic pielāgojums attiecībā uz informāciju par cenu, kas attiecas uz citu posmu ārpus Kopienas robežas franko; tā kā, ievērojot minētās regulas 4. panta 2. punktu, kompensācijas maksa ir jāgroza, ja reģistrē ievērojamas izmaiņas robežas franko piedāvājuma cenā;
tā kā, iepriekš minētos noteikumus piemērojot informācijai, kas Komisijai pašlaik pieejama, kompensācijas maksa attiecībā uz noteiktiem hibrīdu veidiem ir jānosaka lielumos, kas norādīti šīs regulas pielikumā;
tā kā līdz ar to būtu jāatceļ Komisijas Regula (EEK) Nr. 68/79 [5], kurā jaunākie grozījumi izdarīti ar Regulu (EEK) Nr. 962/79 [6], kur noteiktas kompensācijas maksas iepriekšējam laikposmam;
tā kā šajā regulā paredzētie pasākumi ir saskaņā ar Sēklu pārvaldības komitejas atzinumu,
IR PIEŅĒMUSI ŠO REGULU.
1. pants
Kompensācijas maksas par sēklām nosaka saskaņā ar šīs regulas pielikumu.
2. pants
Ar šo atceļ Regulu (EEK) Nr. 68/79.
3. pants
Šī regula stājas spēkā 1979. gada 1. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 1979. gada 26. jūnijā

Labels: 3
17
6